ลุ้นบิ๊กตู่ แจกของขวัญชุดใหญ่ แกะกล่องให้ดูพรุ่งนี้
ครม.บิกตู่ไม่รอช้า เตรียมแกะกล่องของขวัญชุดใหญ่ให้ ครม. เห็นชอบ พรุ่งนี้
20 ธ.ค. 2564

นายอาคม เติมพิทยาไพสิฐ รมว.คลัง พร้อมคณะผู้บริหาร จะแถลงข่าวผลการประชุม คณะรัฐมนตรี (ครม.) วันที่ 21 ธ.ค.2564 ในส่วนที่เกี่ยวข้องกับกระทรวงการคลัง ณ ห้องประชุมวายุภักษ์ 4 กระทรวงการคลัง ในเวลา 15.30 น.ทั้งนี้ ในส่วนของคลังจะแถลงของขวัญปีใหม่ที่ได้รับเห็นชอบจาก ครม. ที่ พล.อ.ประยุทธ์ จันทร์โอชา นายกรัฐมนตรี และ รมว.กลาโหม เป็นประธาน ซึ่งมาตรการส่วนใหญ่ จะเป็นในส่วนของแบงก์รัฐ ที่จะมีการคืนเงินให้กับลูกค้าผ่อนดี รายละไม่เกิน 1,000 บาท ทั้งธนาคารออมสิน ธนาคารอาคารสงเคราะห์ (ธอส.) ธนาคารเพื่อการเกษตและสหกรณ์การเกษตร (ธ.ก.ส.)สำหรับมาตรการที่ประชาชนทั้งประเทศ อยากได้มากสุด คือ มาตรการคนละครึ่งเฟส 4 เนื่องจากมาตรการคนละครึ่งเฟส 3 จะสิ้นสุดในสิ้นปีนี้ และผู้ได้สิทธิจำนวนมากได้ใช้วงเงินหมดไปแล้ว จึงอยากให้รัฐบาลออกมาตรการคนละครึ่งเฟส 4 โดยให้วงเงินคนละอีก 1,500 บาท หรือ 3,000 บาทนอกจากนี้ ที่ผ่านมา นายอาคม เปิดเผยว่า คลังจะเสนอมาตรการช้อปดีมีคืนให้ ครม. เห็นชอบ เพื่อกระตุ้นการใช้จ่ายของคนที่มีเงินเก็บมากๆ แต่ยังไม่ยอมใช้เงิน ส่วนมาตรการจะเริ่มใช้สำหรับการซื้อสินค้าในปีนี้เลยได้หรือไม่ ยังไม่มีการเปิดเผย รวมถึงวงเงินที่ให้ซื้อสินค้าจะเป็น 3 หมื่นบาท หรือ 5 หมื่นบาท เพื่อมาหักลดหย่อนภาษีได้ ตามที่ภาคเอกชนเรียกร้อง ทางกระทรวงการคลังจะเสนอให้ ครม. เป็นผู้ตัดสินใจเห็นชอบ